SCB แจงยังไม่ได้เข้าทำสัญญาแบบผูกพันแผนความร่วมมือ SCBLIFE
SCB แจงยังไม่ได้เข้าทำสัญญาแบบผูกพันแผนความร่วมมือ SCBLIFE
25 เม.ย. 2562

ธนาคารไทยพาณิชย์ จำกัด (มหาชน) หรือ SCB เปิดเผยว่า ตามที่ นสพ.ข่าวหุ้นธุรกิจ ฉบับวันที่ 25 เม.ย.62 ได้นำเสนอข่าวเรื่อง “ธนาคารไทยพาณิชย์ ขาย SCBLIFE  สิ้นปี 62 ปันผล 50 % จากกำไร SCB รอรับกำไรขายหุ้นประกันฯ 2.37หมื่นล้าน” ธนาคารฯขอปฏิเสธว่าข่าวดังกล่าวไม่เป็นความจริงแต่อย่างใด โดยอาจก่อนให้เกิดความเข้าใจที่คลาดเคลื่อนไปจากข้อเท็จจริง
ตามหนังสือแจ้งตลาดหลักทรัพย์แห่งประเทศไทยเมื่อวันที่ 22 มีนาคม 2562 เรื่องการลงนามในบันทึกข้อตกลงความเข้าใจ (MOU) กับกลุ่มเอฟดับบลิวดี ธนาคารข้อเรียนย้ำว่า ธนาคารยังมิได้มีการเข้าทำสัญญาซึ่งมีผลผูกพันเกี่ยวกับแผนความร่วมมือดังกล่าว ดังนั้นการดำเนินการตามแผนความร่วมมืออาจเกิดขึ้นหรือไม่ก็ได้ ทั้งนี้ธนาคารมีการแจ้งประกาศข้อมูลเพิ่มเติมภายในระยะเวลาอันสมควร โดยจะเป็นไปตามข้อกำหนดทางกฎหมายและกฎระเบียบที่เกี่ยวข้องต่อไป